Toplandbousprekers by Mauritius-skou‘n Landbouskou op ‘n eksotiese eiland is iets om na uit te sien. (Foto: Facebook) ’n Oorvloed van nuttige inligting gaan ’n belangrike deel van Laeveld Agrochem se Son-Safari-landbouskou uitmaak, wat volgende jaar by die Sugar Beach-vakansieoord in Mauritius aangebied word. Dié eksotiese spoggeleentheid, wat ook heelwat ontspanning belowe, vind van 30 April tot 5 Mei plaas. Benewens die jongste inligting oor alles van boerwees, kan skougangers ook ’n blaaskans saam met vriende en familie geniet. Die Sugar Beach-vakansieoord word as een van die bestes op dié eiland gereken. (Foto: Facebook) Die skou bied vyfsterverblyf, ’n drankiepakket wat alles insluit behalwe premium drank, musiekproduksies, motiveringsprekers, gesinsvermaak, asook die geleentheid om met glanspersoonlikhede te skakel. Landbousprekers en uitstallings Toplandbousprekers en maatskappye gaan sessies aanbied, met uitstallings oor die jongste nuutskeppings, hulpmiddels en toerusting in die bedryf. Daar sal baie netwerkgeleentheid wees, asook kans om vrae te vra en persoonlike gesprekke met kenners te voer. Vermaak en motiveringsprekers Die program sluit ook heelwat vermaak in. Uitstekende motiveringsprekers, soos Lynette Beer, gaan haar insigte deel, terwyl daar tussendeur ’n geleentheid is om met glanspersoonlikhede soos Victor Matfield skouers te skuur. Puik musiekproduksies deur die Afrikaans is Groot-span is deel van die vermaakspyskaart. Hulle bestaan uit 13 kunstenaars, naamlik Appel, Corlea Botha, Bok van Blerk, Demi Lee Moore, Elvis Blue, Karlien van Jaarsveld, Ricus Nel, Riana Nel, Jo Black, Monique Steyn, Ruhan du Toit, Liezel Pieters en Jay du Plessis. Die sterre wat tydens die Son-Safari landbouskou vir die vermaak gaan sorg. (Foto: Facebook) Sprekers en temas Daar gaan ook op eiendomme en beleggings gekonsentreer word waartydens inligting en agtergrond oor eiendom en beleggings in Mauritius gegee sal word. Kom luister na hierdie toplandboukenners en aanbiedings oor die jongste verwikkelinge in die landboubedryf. Navrae en besprekings kan deur middel van www.sonsafari.co.za of by 060 458 8483 gedoen word. Kyk hier na ‘n onderhoud met Corné Liebenberg, hoofbemarkingsbeampte van Laeveld Agrochem, oor die Son-Safari landbouskou: Son-Safari Landbouskou in Mauritius Corné Liebenberg gesels oor Son-Safari Landbouskou tydens die program Besigheid wat saak maak.#SonSafari is 'n belegging in jou toekoms! Landbou-ekonome, tegniese landboukundiges en mentors op plaasvlak gaan landbouprodusente toerus met kennis sodat ons SAAM vooruit kan boer.Die #SonSafari Landbouskou word aangebied vanaf 30 April tot 5 Mei 2022 by Sugar Beach, A Sun Resort, Mauritius, deur Laeveld Agrochem en ons #AgTech vennoot, Agri Technovation SA. Posted by Son-Safari Landbouskou on Friday, October 22, 2021